༄༅། །འཇམ་དཔལ་སྒྲུབ་པ་བློ་ལྡན་དགྱེས་རོལ་བཞུགས་སོ།།
ན་མོ་གུ་རུ་མཉྫུ་ཤྲི་ཡེ། འདིར་མགོན་ལོ་འཇམ་དཔལ་དབྱངས་ཀྱི་རྣལ་འབྱོར་སྒོམ་པར་འདོད་པ་དག་
གིས་དང་པོ་ཁོ་ནར་སྐྱབས་སུ་འགྲོ་བ་ནི། འགྲོ་རྣམས་བསྒྲལ་འདོད་བསམ་པ་ཡིས། །སངས་
རྒྱས་ཆོས་དང་དགེ་འདུན་ལ། །བྱང་ཆུབ་སྙིང་པོར་མཆིས་ཀྱི་བར། །རྟག་པར་
བདག་ནི་སྐྱབས་སུ་མཆི། །ལན་།སུ། ཤེས་རབ་སྙིང་བརྩེ་དང་བཅས་པས། །བརྩོན་
པས་སེམས་ཅན་དོན་དུ་བདག །སངས་རྒྱས་མདུན་དུ་གནས་བགྱིས་ནས། །བྱང་
ཆུབ་མཆོག་ཏུ་སེམས་བསྐྱེད་བགྱི། །ལན་གསུམ་གྱིས་སེམས་བསྐྱེད། རང་གི་སྙིང་གའི་འོད་
ཟེར་གྱིས་བླ་མ་དང་གཉིས་སུ་མེད་པའི་འཕགས་པ་འཇམ་དཔལ་དབྱངས་ལ་སངས་
རྒྱས་དང་བྱང་ཆུབ་སེམས་དཔའི་ཚོགས་ཀྱིས་བསྐོར་བ་མདུན་གྱི་ནམ་མཁའི་གནས་
སུ་བཛྲ་ས་མཱ་ཛཿས་སྤྱན་དྲངས་ལ། གུར་ནས་བྱུང་བའི་རྒྱུན་བཤགས། དཀོན་མཆོག་གསུམ་ལ་བདག་
སྐྱབས་མཆི། །སོགས་ལན་གསུམ་བྱས་ལ་ཚོགས་ཞིང་རྣམས་རང་ལ་བསྟིམས་པའི་ངང་དུ་དར་ཅིག་བཞག་པ་ཡེ་
ཤེས་ཀྱི་ཚོགས་ཀྱང་ཡིན། དེ་ནས་ཚད་མེད་པ་བཞི་བསྒོམ་པ་སྔོན་དུ་འགྲོ་བས། སྭ་བྷཱ་ཝ་ཤུདྡྷསརྦ་དྷརྨཱ༔སྭ་བྷཱ་
བ་ཤུདྡྷེ྅་ཧཾ། ཞེས་བརྗོད་ཅིང་སྔགས་དོན་དྲན་པར་བྱས་ལ། ཨ ཆོས་རྣམས་གདོད་ནས་རང་
བཞིན་མ་གྲུབ་པར། །སྣོད་བཅུད་དངོས་ཀུན་དམིགས་མེད་སྟོང་པའི་ངང༌། །རང་
,
.
195

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
སྣང་རྣམ་དག་ཡེ་ཤེས་སྐྱུ་མའི་འཕྲུལ། །བཾ་ལས་འོ་མའི་རྒྱ་མཚོ་རབ་ཡངས་མཐར།།
ནེའུ་གསིང་མེ་ཏོག་སྣ་ཚོགས་བཀྲ་བའི་ཚལ། །མཆེ་བ་དྲུག་ལྡན་ཐལ་དཀར་ལག་
ལྡན་ཁྱུ། །མང་ཐོས་སྣ་ཞགས་བསྒྲེངས་པའི་བརྡ་ཐབས་དང༌། །བདེན་གཉིས་
གཏམ་གྱི་མགྲིན་རྔ་འཁྲོལ་མཁས་པའི། །བཞད་དང་ཁྲུང་ཁྲུང་གཉིས་སྐྱེས་དཀར་
དམར་ཚོགས། །བག་ཡངས་རྩེད་འཇོས་རྒྱུ་ཞིང་རིག་འཛིན་དང༌། །ལྷ་དང་དྲང་
སྲོང་ཚོགས་ཀུན་བསྟི་བ་ཡི། །རིན་ཆེན་བྲག་རིའི་བྱ་སྐྱིབས་ཉམས་དགའི་གནས། །
ཕུན་ཚོགས་ཞིང་གི་བཀོད་པ་བསམ་འདས་པའི། །མཚོ་དབུས་པདྨ་ཡལ་ག་ལོ་
འདབ་དང༌། །མེ་ཏོག་འདབ་བརྒྱ་རྒྱས་པའི་གེ་སར་ལ། །འོད་སྣང་དཀྱིལ་འཁོར་
ག་བུར་དབང་པོའི་སྟེང་། །རང་རིག་དྷཱིཿཡིག་དམར་སེར་འོད་ཟེར་གྱིས། །དོན་
གཉིས་བྱས་ཤིང་ཚུར་འདུས་ཡོངས་གྱུར་ལས། །བརྟན་པའི་འཁོར་ལོ་ལི་ཁྲིའི་ས་
འཛིན་ལ། །ཉིན་བྱེད་འབུམ་གྱིས་འཁྱུད་འདྲའི་དཔལ་འཛིན་སྐུ། །ལྟ་བས་མི་ངོམས་
མཚན་དཔེའི་འཇོ་སྒེག་ཅན། །བུས་པ་གཞོན་ནུའི་ཚུལ་འཛིན་ཞི་འཛུམ་ལྡན། །ཕྱག་
གཡས་ཤེས་རབ་རལ་གྲི་དཔུང་ཐད་ཕྱར། །གཡོན་པས་ཨུཏྤལ་ལྟེ་བར་སྙོམས་ཞུགས་
པའི། །སྟོང་ཕྲག་བརྒྱ་པའི་གླེགས་བམ་ཐུགས་ཀར་འཛིན། །མཐོན་མཐིང་ཟུར་ཕུད་
ལྔས་རྩེན་རིན་ཆེན་སྤྲས། །ལྷ་རྫས་གསར་པའི་སྟོད་གཡོགས་སྨད་ཤམ་དང་། །
རིན་ཐང་བྲལ་བའི་རིན་ཆེན་རྒྱན་གྱིས་མཛེས། །ཞབས་གཉིས་རྡོ་རྗེའི་སྐྱིལ་ཀྲུང་
བཞུགས་པ་ཡི། །སྣང་ལ་རང་བཞིན་མ་གྲུབ་འཇའ་ཚོན་སྐུའི། །གནས་གསུམ་ཡི་གེ་
འབྲུ་གསུམ་རྒྱས་གདབ་པའི། །འོད་ཀྱིས་མཐའ་ཡས་ཞིང་བཞུགས་རྒྱལ་དང་སྲས།།
196

དགེ་པཎ་ཚེ་དབང་མཆོག་གྲུབ་བཀའ་འབུམ།
མ་ལུས་འཇམ་དཔལ་དབྱངས་ཀྱི་རྣམ་པ་རུ། །དཔག་མེད་ཡེ་ཤེས་འཁོར་ལོ་སྤྱན་
དྲངས་ཏེ། །དམ་ཚིག་འཁོར་ལོར་གཉིས་མེད་ཐིམ་པར་གྱུར། །མཉྫུ་ཤྲཱི་ས་པ་རི་ཝཱ་
ར་བཛྲ་ས་མ་ཡ་ཛ་ཛཿ ཛཿཧཱུྃ་བཾ་ཧོཿ ཀཱ་ཡ་ཝཱཀ་ཙིཏྟ་ཏིཥྛ་བཛྲ། རང་གི་སྙིང་གའི་
འོད་ཟེར་གྱིས་དབང་གི་ལྷ་སྤྱན་དྲངས་ཛཿཧཱུྃ་བཾ་ཧོཿཧོ༔ བཛྲ་ཨ་བྷི་ཥིཉྩ་ཏུ་མཱཾ། ཞེས་
གསོལ་བ་བཏབ་པས། ཨོྃ་བཛཱི་ཨ་བྷི་ཥིཉྩ་ཧཱུཾ། ཞེས་དབང་བསྐུར་བས་སྐུ་གང་དྲི་མ་
དག ཆུའི་ལྷག་མ་སྤྱི་བོར་བརྟན་པ་ལས་མི་བསྐྱོད་པ་གཙོ་བོར་བྱས་པའི་རིགས་ལྔས་
དབུ་བརྒྱན་པར་གྱུར། རང་གི་ཐུགས་ཀ་ནས་མཆོད་པའི་ལྷ་མོ་དཔག་ཏུ་མེད་པས་ཐོག་མར་ཕྱག་གི་མཆོད་པ་ཕུལ་
ཞིང་། གུ་རུ་མཉྫུ་ཤྲཱི་པཱ་ད་ན་མཱ་མི། ཀཱ་ཡ་ཝཱཀ་ཙིཏྟཱ་ད་རེ་ཎ་ན་མ་སྐ་རོ་མེ། བནྡ་ནཾ་
ཀ་རོ་ཏི། ཞེས་པས་ཕྱག་བྱ། དེ་ནས་ལྷ་མོ་རྣམས་ཀྱིས་མཆོད་སྤྲིན་རབ་འབྱམས་ཀྱིས་མཆོད་པར་མོས་ཤིང་། ༀ།
རྨད་བྱུང་ལྷ་ཡི་བདུད་རྩིའི་མཆོད་ཡོན་སྦྲེངས། །ཡན་ལག་བརྒྱད་ལྡན་ཆབ་ཀྱིས་ཕྱག་
ཞབས་བསིལ། །ལྷ་ཡི་མེ་ཏོག་སྣ་ཚོགས་ཆར་དུ་འབེབས། །ཨ་ཀ་རུ་སོགས་བདུག་
པའི་སྤྲིན་ཚོགས་གཏིབས། །ཉི་ཟླ་ལ་སོགས་སྣང་གསལ་འབྱམས་ཀླས་གདལ། །
སྨན་དང་སྤོས་ཀྱི་བྱུག་པ་ཡིད་འོང་དང༌། །རོ་བརྒྱ་ལྡན་པའི་ཞལ་ཟས་གཙང་ཞིང་
བསོད། །སྙན་འཇེབས་རོལ་མོའི་སྒྲ་ཡིས་ཞིང་ཀུན་བཀང་། །དངོས་སུ་འབྱོར་དང་
ཡིད་ཀྱིས་རྣམ་སྤྲུལ་ཏེ། །མགོན་པོ་འཇམ་དཔལ་དབྱངས་ལ་འབུལ་གྱིས་བཞེས། །
གཞན་ཡང་ལྷ་དང་མི་ཡི་འཇིག་རྟེན་ན། །མཆོད་པར་འོས་པའི་དངོས་པོ་ཅི་མཆིས་
༑བློ་ཡིས་བླངས་ཏེ་རྒྱལ་བ་སྲས་བཅས་ལ། །ཕུལ་གྱིས་བརྩེ་བར་དགོངས་ཏེ་
བཞེས་སུ་གསོལ། །ཨགྷཾ། པཱ་ཏྱཾ། པུཥྤ། དྷུཔྤེ། ཨཱ་ལོ་ཀེ གནྟེ། ནཻ་ཝིཏྱ། ཤཔྟ་པྲ་
197

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཏཱིཙྪ་པཱུ་ཛ་མེ་གྷ་ས་མུ་དྲ་སྥ་ར་ཎ་ཁཾ་སྭཱ་ཧཱ། ཞེས་དང་། དེ་ནས་སློབ་དཔོན་རྡོ་རྗེ་མཚོན་ཆས་མཛད་པའི་
བསྟོད་པ་གང་བློ་མ་བདུན་ནམ་ཉེར་གཅིག་འདོན་ཞིང་། འདིར་ཡང་། རྒྱལ་བ་ཀུན་གྱི་མཁྱེན་རབ་ནི། །
གཅིག་ཏུ་བསྡུས་པའི་ཟ་མ་ཏོག །རྒྱལ་བ་ཀུན་གྱི་ཡབ་གྱུར་ཀྱང༌། །གཞོན་ནུའི་
ཚུལ་གྱིས་རོལ་ལ་འདུད། ༡ །ལི་ཁྲིའི་རྡུལ་བརྩེགས་དབང་པོ་ལ། །སྣང་བྱེད་བྱེ་
བས་འཁྱུད་པ་དང༌། །སྲིད་ན་མཐོང་བར་དཀའ་བ་ཡི། །གང་སྐུའི་མཛེས་པ་སོ་སོར་
སྙོམས། ༢ །གུར་གུམ་གཞོན་ནུའི་འདབ་བརྒྱ་པ། །གསར་དུ་དགོད་པའི་གེ་སར་
ལས། །རྣམ་གྲོལ་བདུད་རྩི་སྦྱིན་གྱུར་ན། །གང་གི་ཞལ་གྱི་དཔལ་འཛིན་ཏོ། ༣ །
མཐོང་ན་མི་མཐུན་མེད་པའི་སྐུ། །དྲན་པས་མ་རིག་མུན་འཕྲོག་ན། །སྣང་བའི་
མཛོད་ཀྱིས་ཁྱོད་སྐུ་ལ། །ཅོ་འདྲིའི་གནས་སྐབས་ཡོད་མ་ཡིན། ༤ །རལ་གྲིའི་འཁྲི་
ཤིང་གཡོ་བ་ཡིས། །རྨོངས་པའི་མུན་སྡུག་འདྲལ་བ་དང༌། །ཆོས་ཀྱི་ཕུང་པོས་ཡེ་
ཤེས་ཀྱི། །སྣང་བ་སྦྱིན་པ་མཉམ་དུ་བྱས། ༥ །རྒྱལ་བ་ཀུན་གྱི་གསུང་གི་མཛོད། །
གང་གི་ལོངས་སྤྱོད་འཁོར་ལོ་སྟེ། །རྟག་ཏུ་ཡན་ལག་དྲུག་ཅུའི་སྒྲས། །མ་རིག་
གཉིད་ལས་སློང་བར་བྱེད། ༦ །ངག་གི་རང་བཞིན་ཆུ་གཏེར་ལས། །བློ་གྲོས་ཟླ་བ་
ཁྱོད་འཁྲུངས་པས། །དེ་ཡིས་སྐྱེ་བོའི་བློ་མཚོ་འཕེལ། །དེས་ཀྱང་སྲིད་པའི་གདུང་བ
འཕྲོག ༧ །འཆི་མེད་ལམ་གྱིས་མི་མཚོན་པའི། །རྟོག་མེད་སྤྲོས་བྲལ་ཇི་ལྟ་བའི། །
ཡེ་ཤེས་གང་གིས་ཇི་སྙེད་ཀྱི། །ཆོས་ཀུན་སྤྲོས་པའི་ཚུལ་གྱིས་མཁྱེན། ༨ །མཁའ་ཁྱབ་
མཁའ་ཡི་རྡོ་རྗེ་ཅན། །ཟུང་འཇུག་ལྷན་སྐྱེས་བདེ་བའི་དངོས། །ཆོས་ཀྱི་དབྱིངས་ནི་
དྲི་མེད་པ། །ཁྱོད་ཐུགས་ཡེ་ཤེས་མེ་ལོང་ངོ་། ༩ །བུམ་བཟང་ཀོ་བི་དཱ་ར་དང༌། །
198

དགེ་པཎ་ཚེ་དབང་མཆོག་གྲུབ་བཀའ་འབུམ།
ཙིནྟ་མ་ཎི་ལ་སོགས་ཀྱིས། །གང་གི་དཔལ་དང་ཡོན་ཏན་གྱི། །ཆ་ཙམ་ཡང་ནི་བསྒྲུན་མི་
ནུས། ༡༠ །མཐའ་ཡས་འགྲོ་ལ་བྱམས་ཐུགས་ལྡན། །མཁའ་ཁྱབ་ཞིང་དུ་གཟུགས་
སྐུ་ཡི། །རོལ་པས་འཁོར་བ་མ་སྟོང་བར། །ཐུགས་རྗེའི་ཞགས་པ་ལྷོད་མི་སྲིད།། ༡༡
འཇིག་ལྟའི་སྒྲ་གཅན་མགྲིན་གཏུབས་པའི། །སྟོང་ཉིད་ཟབ་མོའི་འཁོར་ལོ་ཡང༌། །
གང་གི་མཐུ་ལས་ཐོབ་པའི་ཕྱིར། །གཞན་དུ་སྐྱབས་འོས་ཡོད་མ་ཡིན། ༡༢ །ཡོན་
ཏན་དཔག་ཡས་འཇམ་དཔལ་ཁྱོད་ཉིད་བསྔགས་པར་ནུས་མིན་དེ་ལྟ་ནའང༌།
བདག་བློ་དད་པའི་ཤུགས་རབ་རྒྱས་པས་ཀླག་ཅོར་སྒྲོགས་པར་བྱེད་འདིར་ཡང༌། །
བསོད་ནམས་གང་ཐོབ་སྐྱེ་དགུ་རྣམས་ཀྱི་བློ་ཡི་རབ་རིབ་བསལ་ནུས་ཤིང༌། །ཆུ་
གཏེར་ལ་ནི་ཟླ་བ་བཞིན་དུ་ཕན་པའི་གཞིར་ནི་བདག་གྱུར་ཅིག ༡༣ །དེ་ནས་གསལ་
དག་བརྟན་པའི་ལྷ་སྐུ་ལ་སེམས་འཛིན་ཞིང༌། དེས་སྐྱོ་ན་བཟླས་པ་ལ་འཇུག་སྟེ། རང་གི་སྙིང་གྱེན་དུ་བསྟན་པ་
ཁ་བྱེ་བ་པདྨ་འདབ་བརྒྱད་དུ་གྱུར་པའི་ཟླ་གདན་ལ་དྷཱིཿཡིག་དམར་སེར་མར་མེ་ལྟར་
གསལ་ཞིང་འབར་བའི་མཐར་ༀ་ཨ་ར་པ་ཙ་ན་དྷཱིཿཞེས་པས་གཡས་སྐོར་དུ་འཁོར་
བ་དང་། ལྕེའི་རྩ་བར་དྷཱིཿཡིག་མགོ་ཕུག་ཏུ་གནས་པ་ལ་སེམས་གཏད་ནས་ཅི་ནུས་སུ་བཟླ་ཞིང༌།
ས་བོན་སྔགས་ཕྲེང་དང་བཅས་པ་ལས་འོད་ཟེར་འཕྲོས་པས་ལུས་ཀྱི་ནང་ཐམས་
ཅད་གང༌། སྡིག་སྒྲིབ་དང་གཏི་མུག་གི་མུན་པ་ཐམས་ཅད་སངས་ཀྱིས་དག་ཤེས་
རབ་ཀྱི་སྣང་བ་རྒྱས་པར་བྱས། འོད་ཟེར་ཕྱིར་འཕྲོས་ཤིང་རྒྱལ་བའི་ཞིང་ཁམས་
རྣམས་སུ་མཆོད་པ་ཕུལ་ཞིང་སེམས་ཅན་ཐམས་ཅད་ཀྱི་ལས་ཉོན་མ་རིག་པའི་སྒྲིབ་
པ་ཀུན་ནས་རྨོངས་པ་ཐམས་ཅད་སྦྱངས་ནས་ཆོས་རབ་རྣམ་པར་འབྱེད་པའི་ཡེ་ཤེས་
199

སྔ་འགྱུར་ཀཿཐོག་བཅུ་ཕྲག་རིག་མཛོད་ཆེན་མོའི་དཔེ་ཚོགས།
ཀྱི་སྣང་བ་ལ་བཀོད། འོད་ཟེར་རང་གི་སྙིང་གར་ཐིམ་པར་བསམས་ལ། ཤེས་རབ་བློ་
འཕེལ་གྱི་གཟུངས་ཅི་རིགས་སུ་བཟླ་ཞིང་ཐུན་འཇོག་པའི་དུས་སུ་དབུགས་ཐོག་གཅིག་ལ་དྷཱིཿབརྒྱ་རྩ་བརྒྱད་བཟླ་ཞིང་རང་
ལུས་དྷཱི༔ཡིག་གཅིག་ཏུ་གྱུར་པར་བསམ་མོ། །བསྙེན་སྒྲུབ་ཀྱི་སྐབས་སོགས་ཐུན་མཚམས་སུ་གཏོར་མ་དབུལ་བར་འདོད་ན་
དཀར་གསུམ་མངར་གསུམ་གྱི་གཏོར་མ་རཾ་ཡྀ་ཁཾ་གིས་སྦྱངས། ༀ་ཨཱཿཧཱུྃ་གིས་བདུད་རྩིར་སྤེལ་ལ། སྙིང་གའི་
འོད་ཟེར་གྱིས་བླ་མ་འཇམ་དཔལ་དབྱངས་འཁོར་བཅས་མདུན་གྱི་ནམ་མཁར་སྤྱན་
དྲངས། ལྗགས་འོད་ཟེར་གྱི་སྦུ་གུས་གཏོར་མ་གསོལ་བར་བསམས་ཤིང༌། ༀ་ཨ་ར་པ་ཙ་
ན་དྷཱིཿ༔ བ་ལིཾ་གྲྀཧྞ་ཁ་ཁ་ཁཱ་ཧི། ལན་བདུན་ནམ་གསུམ། འཕགས་པ་འཇམ་དཔལ་དབྱངས་
ཀྱིས་བདག་དང་སེམས་ཅན་ཐམས་ཅད་ཀྱི་མི་ཤེས་པའི་མུན་པ་བསལ་ནས་ཡེ་ཤེས་
ཀྱི་སྣང་བ་མཆོག་ཏུ་རྒྱས་པར་མཛད་དུ་གསོལ། ཞེས་གསོལ་བ་བཏབ་ཅིང་ཉེར་སྤྱོད་ལྔས་མཆོད་དེ།
གཞོན་ནུའི་སྐུ་ལུས་འཆང་བ་པོ། །ཡེ་ཤེས་སྒྲོན་མེ་རབ་ཏུ་གསལ། །འཇིག་རྟེན་
གསུམ་གྱི་མུན་སེལ་བ། །འཇམ་དཔལ་དབྱངས་ལ་ཕྱག་འཚལ་བསྟོད། །ཡིག་བརྒྱ་དང་།
མ་རྙེད་ཡོངས་སུ་མ་ཚང་དང༌། །གང་ཡང་ནུས་པ་མ་མཆིས་པས། །འདིར་ནི་བགྱིས་
པ་གང་ནོངས་པ། །དེ་ཀུན་ཁྱོད་ཀྱིས་བཟོད་མཛད་རིགས། །སོགས་ཀྱིས་ནོངས་པ་བཤགས།
བཛྲ་མུས་གཏོར་མགྲོན་གཤེགས་སུ་གསོལ། ཐུན་མཐར་བདག་བསྐྱེད་རྗེས་གཞིག་གིས་འོད་གསལ་དུ་བསྡུས་ནས་
ལྷར་ལྡང་ཞིང་། དུས་འདི་ནས་ནི་བཟུང་ནས་སུ། །ཕྱི་མ་བྱང་ཆུབ་མ་ཐོབ་བར། །རྗེ་
བཙུན་འཇམ་དབྱངས་མགོན་གྱིས་ནི། །བདག་གི་བླ་མ་མཛད་དུ་གསོལ། །གང་ཚེ་
ལྟ་བར་འདོད་པའམ། །ཅུང་ཟད་འདྲི་བར་འདོད་ན་ཡང༌། །མགོན་པོ་འཇམ་
དབྱངས་དེ་ཉིད་ནི། །གེགས་མེད་པར་ཡང་མཐོང་བར་ཤོག །འདི་བསྒྲུབས་པ་ལས་
200

དགེ་པཎ་ཚེ་དབང་མཆོག་གྲུབ་བཀའ་འབུམ།
བྱུང་བ་ཡི། །དགེ་བ་བདག་གིས་གང་ཐོབ་པ། །དེ་ཡིས་སྐྱེ་བོ་ཐམས་ཅད་ཀྱིས། །
འཇམ་དབྱངས་ཤེས་རབ་ཐོབ་པར་ཤོག །ཅེས་སོགས་བསྔོ་སྨོན་བརྗོད། ཅེས་པ་འདི་ཉིད་མདོ་ཤུལ་བླ་
མ་ངག་དབང་རྒྱ་མཚོས་དོན་གཉེར་ཆེན་པོས་ཡང་ཡང་གསུང་ངོར་རྒྱལ་ཁམས་པ་༧འགྱུར་མེད་ཚེ་དབང་མཆོག་གྲུབ་ཀྱིས་ཆུ་
སྟོད་ཟླ་བའི་ཚེས་ལ་གཡར་ཁྲལ་དུ་བྲིས་པ་སརྦ་དཱ་མངྒ་ལཾ་བྷ་བནྟུ། །